Die wêreld in foto’s – 22 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Nepalese vrou in gebed in Katmandu in Nepal. Nepal se eerste verkiesing begin hierdie naweek. (Foto: Niranjan Shrestha, AP) Die 19 km lange Fudao-staproete wat in die lug gebou is in Fuzhou, hoofstad van die Fujian-provinsie in China. (Foto: Song Weiwei, Xinhua) Ondersteuners van Emmerson Mnangagwa, die man wat volgens alle aanduidings Zimbabwe se volgende president gaan word, hou foto’s van hom vas by die Manyame-lugmagbasis in Harare waar Mnangagwa later vandag verwag word. (Foto: Ben Curtis, AP) Pous Franciskus wuif vir die skare op die St. Petrus-plein in die Vatikaanstad ná sy weeklikse oudiënsie. (Foto: Andrew Medichini, AP) Tuinwerkers besig in ŉ klein openbare park in Frankfurt, Duitsland. (Foto: Michael Probst, AP)